Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 579/11/5506	Martin, 6.8.2013
EEČ : 2-40-184-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.3.2012, spisová značka 1 Pv 579/11/5506, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa XXXXX v SM Kaufland počas nákupu v oddelení potravín z regálu vytiahol 1 ks whisky zn. Burke Barry 0,5l v hodnote 8,99€,  2 ks piva zn. Kelt 0,5l v hodnote 1,18€, 1 ks balenia vlašských orechov v hodnote 3,14€ a 1 ks syra oštiepok v hodnote 7,79€, dal si ich do ruksaku , prešiel cez pokladňu bez zaplatenia tohto tovaru a svojim konaním spôsobil spoločnosti Kaufland Slovenská republika v.o.s. XXXXX, Ul. Trnavská cesta 41/A, IČO: XXXXX,   škodu vo výške najmenej  21,10 €, pričom takého konania sa dopustil napriek tomu, že dňa XXXXX v Martine bol pristihnutý pri drobnej krádeži tovaru a v blokovom konaní mu bola Obvodným oddelením PZ XXXXX - Východ XXXXX toho dňa aj právoplatným, uložená bloková pokuta vo výške 30€ s číslom bloku: AA 0229805,  pre priestupok proti majetku podľa § 50 ods. 1 zák. č. 372/1990 Zb. o priestupkoch, v znení neskorších zmien a doplnkov. 

Uznesením prokurátora Okresnej prokuratúry XXXXX zo dňa 27.3.2012, spisová značka 1 Pv 579/11/5506, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	XXXXX  prokuratúry  v Martine dňa  27.03.2012 uznesením    1 Pv 579/11 podľa § 216 ods. 1 Tr. poriadku,  podmienečne zastavila trestné stíhanie, vedené proti obv. XXXXX pre vyššie uvedený prečin spáchaný v mesiaci október 2011 a zároveň mu podľa § 216 ods. 2 Tr. poriadku, určila skúšobnú dobu na 12 (dvanásť) mesiacov. Uvedené uznesenie prokurátorky nadobudlo právoplatnosť 03.04.2012.
	Vzhľadom na to, že skúšobná doba 03.04.2013 obvinenému uplynula, bola vyžiadaná správa z Obvodného úradu, Odboru všeobecnej vnútornej správy v Martine,  odpis z registra trestov na obvineného a správa z OR PZ, OKP v Martine  či XXXXX nie je v súčasnosti trestne stíhaný. Z vyžiadaných dokladov bolo zistené, že obvinený nemá nový záznam v odpise z registra trestov, neviedlo sa proti nemu priestupkové konanie a v súčasnej dobe sa proti nemu nevedie trestné stíhanie, teda počas skúšobnej doby viedol riadny život a nedopustil sa žiadneho protiprávneho konania. Splnil tým všetky zákonné podmienky, uvedené v ustanovení § 217 ods. 1 Tr. poriadku a preto bolo rozhodnuté tak, ako je uvedené vo výrokovej časti tohto uznesenia.
Podľa § 217 ods. 4 Tr. por. právoplatnosťou tohto uznesenia nastávajú účinky zastavenia trestného stíhania (§  9 ods. 1 písm. e/ Tr. poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka